4. การวิจัยและพัฒนา

การให้บริการคำปรึกษาด้านการประชาสัมพันธ์จำเป็นอย่างยิ่งที่ต้องอาศัยบุคลากรที่มีทักษะและมีประสบการณ์ในด้านประชาสัมพันธ์เป็นอย่างดี
เพื่อสร้างสรรค์ผลงานที่มีคุณภาพและสนองตอบต่อความต้องการของลูกค้าได้มากที่สุด
บริษัทได้เล็งเห็นถึงความสำคัญของพนักงานและสนับสนุนการพัฒนาความสามารถของพนักงานให้ดียิ่งขึ้น
โดยจัดฝึกอบรมแก่พนักงานในด้านต่างๆ อย่างต่อเนื่องและสม่ำเสมอ
ทั้งที่เป็นการฝึกอบรมภายในบริษัทและภายนอกบริษัท ซึ่งมีรายละเอียดดังต่อไปนี้

-   การฝึกอบรมภายในประเทศ

  บริษัทสนับสนุนการพัฒนาความรู้และทักษะเกี่ยวกับการเป็นที่ปรึกษาด้านประชาสัมพันธ์โดยตรง เช่น
  เทคนิคการต่อรองและการสื่อสารที่จูงใจ, PR CORPORATE COMMUNICATION 2006 เป็นต้น
  และการอบรมเพื่อพัฒนายกระดับคุณภาพของพนักงาน นอกจากนี้
  บริษัทยังจัดให้มีการแลกเปลี่ยนความรู้และประสบการณ์การทำงานระหว่างพนักงานในแต่ละสายงาน
  เพื่อเสริมสร้างความรู้และความเข้าใจในการทำงานที่ปรึกษางานประชาสัมพันธ์ให้มากขึ้น

  ในขณะเดียวกัน ที่ปรึกษาด้านประชาสัมพันธ์จะต้องมีความรอบรู้ในด้านอื่นๆ ที่เกี่ยวข้อง
  ซึ่งจะมีประโยชน์ต่อการให้คำปรึกษาแก่ลูกค้าของบริษัท ดังนั้น
  บริษัทจึงให้ความสำคัญกับการฝึกอบรมพนักงานในด้านอื่น ๆ ด้วย เช่น
  การอบรมในเรื่องการลงทุนในแบบต่างๆ ทั้งการลงทุนในหุ้นและตราสารหนี้
  แนวโน้มและทิศทางการลงทุน แนวโน้มเศรษฐกิจ แนวโน้มและทิศทางของแฟชั่น
  ไปจนถึงทักษะที่จะส่งเสริมภาพลักษณ์ที่ดีให้แก่พนักงานของบริษัท เช่น การฝึกอบรมภายนอกบริษัท

  บริษัทสนับสนุนให้พนักงานได้รับการฝึกอบรมภายนอกบริษัทในด้านต่างๆ ที่น่าสนใจอย่างสม่ำเสมอ
  ไม่ว่าจะเป็นด้านการประชาสัมพันธ์ การสร้างตราสินค้า (Branding) การบริหารลูกค้าสัมพันธ์
  (Customer Relationship Management) เทคนิคใหม่ๆ
  ในด้านการประชาสัมพันธ์และออกแบบกราฟิก รวมถึงการฝึกอบรมของพนักงานในส่วนปฏิบัติการ
  (Back Office) เช่น ความรู้ใหม่ๆ เกี่ยวกับบัญชีและการเงิน ภาษีแนวใหม่
  วิธีการประเมินวัดผลแบบใหม่ที่มีประสิทธิภาพ
  หลักสูตรพื้นฐานของการเป็นกรรมการกองทุนสำรองเลี้ยงชีพ เป็นต้น นอกจากนี้
  บริษัทได้สนับสนุนการทำงานเป็นทีม
  โดยจัดสัมมนาต่างจังหวัดเพื่อพัฒนาทักษะการทำงานเป็นทีมและกระชับความสัมพันธ์ของพนักงานในบริษัท

-   การฝึกอบรมต่างประเทศ

  บริษัทตระหนักว่าในฐานะบริษัทที่ปรึกษาด้านประชาสัมพันธ์
  พนักงานของบริษัทต้องได้เรียนรู้ถึงแนวคิดใหม่ๆ เกี่ยวกับประชาสัมพันธ์แขนงต่างๆ อยู่เสมอ
  บริษัทจึงได้จัดส่งพนักงานไปอบรมในต่างประเทศหากมีหลักสูตรที่น่าสนใจและตรงกับความต้องการในการพัฒนาบุคลากรของบริษัทฯ
  สำหรับในปีที่ผ่านมา เพื่อเป็นการเสริมสร้างความสามารถของบุคลากรในด้านการบริหารทีมงาน
  เพื่อกระตุ้นการทำงานเป็นทีมและเพิ่มประสิทธิผลในการทำงาน
  บริษัทฯได้ส่งบุคลากรเข้าร่วมการสัมมนาเชิงวิชาการและเวิร์คช้อปด้านการบริหารจัดการ
  และการสร้างทีม Management of Managers และ Developing the Managers in You
  จัดโดย Ross School ซึ่งเป็นคณะบริหารธุรกิจของ University of Michigan
  อันมีชื่อเสียงด้านหลักสูตรการบริหารสำหรับผู้บริหารอันดับต้น ๆ ของโลก ทั้งนี้
  การที่บริษัทเป็นพันธมิตรทางธุรกิจบริษัทชั้นนำของโลก
  ทำให้บริษัทได้แลกเปลี่ยนและเรียนรู้แนวคิดใหม่ ประสบการณ์
  การประยุกต์ใช้ทฤษฎีและเครื่องมือทางประชาสัมพันธ์ จากกลุ่มพันธมิตรอย่างสม่ำเสมอ
  ทั้งในรูปแบบของการอบรมหรือการดูงานในต่างประเทศ ทั้งนี้ ในปีที่ผ่านมา บริษัทฯ
  ได้ส่งบุคลากรไปอบรมกับ CNBC เพื่อรับรู้แนวทางการสื่อโฆษณาประชาสัมพันธ์ทางโทรทัศน์
  และยังมีโอกาสได้แลกเปลี่ยนความคิดเห็นและวิธีการนำเสนอรายการประชาสัมพันธ์ทางโทรทัศน์
  นอกจากนี้ บริษัทมีนโยบายในการจัดสัมมนาต่างประเทศให้กับพนักงานประจำปีอย่างน้อยปีละ 1
  ครั้ง ตามความเหมาะสมของแต่ละสายงาน

  ค่าใช้จ่ายในการพัฒนาบุคลากรตั้งแต่ปี 2547 – 2549

  ----------------------- ---------------------- ------------------------
  ปี 2547                  ปี 2548                 ปี 2549

  636,354.95              973,324.77             1,309,506.45
  ----------------------- ---------------------- ------------------------